EkBass/fiwiki-20250220-pages-articles huggingface dataset:
Eteläinen alue (Brasilia)

Brasilian eteläinen alue on yksi Brasilian viidestä alueesta. Se muodostuu kolmesta osavaltiosta Paraná, Santa Catarina ja Rio Grande do Sul. thumb|left|Curitiba on suurin ja tärkein kaupunki; Curitiba Kasvitieteellinen Puutarha on epävirallinen symboli alueella. Alueen rajanaapureita ovat Uruguay, Argentiina, Paraguay ja Brasilian keski-läntinen alue. Alueen pinta- ala on 576 409,7 neliökilometriä ja vuoden 2022 asukasluku 30 685 598. == Lähteet == Luokka:Brasilian alueet
Arno Pijpers

Arno Pijpers (s. 21. huhtikuuta 1959) on alankomaalainen jalkapallovalmentaja. Pelaajana Pijpers pelasi Feyenoordissa ja FC Papendrechtissä. Peliuransa jälkeen Pijpers toimi juniorivalmennustehtävissä kotimaansa jalkapalloliitossa sekä tallinnalaisen pääsarjaseura FC Floran ja Viron maajoukkueen valmentajana (2000–2004). Pijpers työskenteli alankomaalaisen pääsarjaseura FC Utrechtin johtotehtävissä ennen siirtymistään Kazakstaniin vuonna 2006. Kazakstanissa hän valmensi yhden kauden ajan FK Astanaa ja johdatti joukkueen liigamestaruuteen. Vuonna 2005 Pijpers aloitti Kazakstanin maajoukkueen päävalmentajana ennen EM-karsintoja. Hänet erotettiin tehtävästä syyskuussa 2008. Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1959 syntyneet Luokka:Elävät henkilöt
Hoyerswerda

Hoyerswerda (yläsorbiksi Wojerecy) on kaupunki Saksin osavaltiossa, itäisessä Saksassa. Se on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunki sijaitsee noin 35 kilometriä etelään Cottbusista ja 54 kilometriä koilliseen Dresdenistä. Vuoden 2016 lopussa sen asukasluku oli 33 552\. Sen pinta-ala on 94,76 neliökilometriä. == Historia == Varhaisin maininta Hoyerswerdasta on peräisin vuodelta 1268. Sille myönnettiin kauppaoikeudet vuonna 1371 ja kaupunginoikeudet vuonna 1423. Kaupunki siirtyi Preussin hallintaan vuonna 1815. Vuonna 1873 avattu rautatieyhteys Hoyerswerdan ja Ruhlandin välillä vahvisti kaupungin taloutta. Kaupungissa perustettiin vuonna 1912 sorbinkielisten järjestö Domowina. Toisessa maailmansodassa kaupunki kärsi mittavia vaurioita. Sodan jälkeen se oli osa Saksan demokraattista tasavaltaa eli Itä-Saksaa vuoteen 1990 saakka, jolloin se liittyi yhdistyneen Saksan Saksin osavaltioon. Kaupungin asukasluku romahti 1980-luvun 70 000:stä vuoden 2000 41 000:ään. Hoyerswerdan asema piirittömänä kaupunkina päättyi vuonna 2008 Saksin aluehallintouudistusten myötä. === Kuntaliitokset === * 1. kesäkuuta 1993: Bröthen/Michalken * 1. tammikuuta 1994: Knappenrode * 1. tammikuuta 1996: Schwarzkollm ja Zeißig * 1. heinäkuuta 1998: Dörgenhausen == Ystävyyskaupungit == Hoyerswerdalla on ystävyyskaupunkitoimintaa seuraavien kaupunkien tai alueiden kanssa: * DillingenPartnerschaften - Dillingen Hoyerswerda * HuittinenPartnerschaften - Huittinen Hoyerswerda * Środa WielkopolskaPartnerschaften - Sroda Wielkopolska Hoyerswerda * PforzheimPartnerschaften - Städtebeziehung Hoyerswerda ==Lähteet== == Aiheesta muualla == * Kaupungin verkkosivusto Luokka:Saksan kaupungit Luokka:Saksin kunnat
S. Scott Bullock

Stuart Scott Bullock (s. 7. toukokuuta 1956 Detroit, Michigan) on yhdysvaltalainen ääninäyttelijä. ==Ura== Bullock aloitti ääninäyttelemisen 29-vuotiaana ja teki aluksi sivuääniä useisiin piirrossarjoihin, kuten Kapteeni Planeetta, Pilipalipilotit ja Varjoankka. Vuonna 1990 Bullock sai ensimmäisen merkittävän roolin animaatiosarjasta Tomaatit soseeksi (Attack of the Killer Tomatoes). Sarjan päätyttyä vuonna 1991 Bullock jatkoi sivuäänien tekemistä muun muassa Nokkapokkaan, Aaaah! Real Monstersiin ja The Zeta Projectiin. Toinen merkittävä rooli oli Danny Phantomissa. Bullock oli myös Flaren äänenä Prätkähiirissä, sekä elokuvissa Muurahaisten kauhu ja Tallipihan bilehileet. ==Aiheesta muualla== * SBV * Voice Chasers Bullock, S. Scott Bullock, S. Scott Bullock, S. Scott
Achilles

Achilles tarkoittaa seuraavia: *Akhilleus, Troijan sodan kreikkalainen sankari *"Achilles Last Stand", Led Zeppelinin kappale *Achilles, englantilainen automalli, jota valmistettiin 1904–1908 * 588 Achilles, asteroidi ;Britannian kuninkaallinen laivasto * HMS Achilles (1747), 8-tykkinen kuunari * HMS Achilles (1757), Dunkirk-luokan 60-tykkinen neljännen luokan alus * HMS Achilles (1863), ironclad fregatti * HMS Achilles (1905), Warrior-luokan panssariristeilijä * HMNZS Achilles (70), Leander-luokan risteilijä * HMS Achilles (F12), Leander-luokan fregatti * Operaatio Achilles, Naton joukkojen sotilasoperaatio Afganistanin sodassa keväällä 2007 ;Ruotsin merivoimat *HMS Akilles, 26-tykkinen alus *HMS Achilles (1714), kaleeri *HMS Achilles (A251), hinaaja == Katso myös == * Achille, täsmennyssivu * Akilles, täsmennyssivu
Stendal

Stendal on kaupunki Saksi-Anhaltin osavaltiossa, koillisessa Saksassa. Se on Stendalin piirikunnan keskuskaupunki. Se sijaitsee noin 55 kilometriä pohjoiseen Saksi-Anhaltin pääkaupungista Magdeburgista. Vuoden 2006 lopussa Stendalin asukasluku oli 36 761\. Sen pinta-ala on 82,31 neliökilometriä ja asukastiheys 447 as./km². == Historia == Stendal mainittiin ensimmäisen kerran tekstissä vuonna 1022 Hildesheimin hiippakunnan Michaelisklosterin sijaintipaikkana nimellä Steinedal. Brandenburgin rajakreivi Albrecht I myönsi sille vuonna 1160 kauppaoikeudet. Vuoden 1300 tienoilla Stendalille myönnettiin oikeus kaupunginmuuriin. 1300-luvulla kaupunki liittyi Hansaliittoon. Kaupunkia ravisteli vuonna 1682 rutto. Rautatieyhteys Magdeburg–Stendal–Wittenberge avattiin vuonna 1849. Stendalin päärautatieaseman rakennustyöt aloitettiin vuonna 1869 ja ne saatiin päätökseen vuonna 1871. == Ystävyyskaupungit == * Lemgo, Nordrhein-Westfalen, Saksa * Svitavy, Tšekki * Grenoble, Ranska * Puławy, Puola == Aiheesta muualla == * Kaupungin viralliset Internet-sivut Luokka:Saksan kaupungit Luokka:Saksi- Anhaltin kunnat
Helmipuuro

Helmipuuro, myös perunasuurimopuurohttps://kokitjapotit.fi/helmipuuro/ tai pallopuuro on puuro, joka on valmistettu perunasuurimoista ja maidosta. Perunasuurimot ovat perunasta valmistettuja tärkkelysjyväsiä, jotka turvotetaan maidossa läpikuultaviksi "helmiksi". Helmipuuro on valmistettu gluteenittomista ruoka-aineista, joten se sopii myös keliakiaa sairastavien henkilöiden ruokavalioon. Helmipuuron kanssa voi nauttia muiden puurojen tapaan esimerkiksi mehukeittoa, marjoja, hilloa tai sokeria. Nimet helmipuuro ja pallopuuro tulevat puuron helmimäisestä rakenteesta. ==Katso myös== * Perunapuuro == Lähteet == == Aiheesta muualla == * Helmipuuron teko-ohjeet Luokka:Puurot
Perunapuuro

Perunapuuro tarkoittaa erilaisia perunasta valmistettuja puuroja. Suomessa tunnetuimpia ovat inkoonpuuro sekä perunasuurimoista tehty helmipuuro eli perunasuurimopuuro. ==Inkoonpuuro== Inkoon pitäjäruoaksi valittu inkoonpuuro tunnetaan Vihdissä nimellä melakkapuuro ja muualla maassa myös nimillä pastanttipuuro ja perunapuuro. Inkoonpuuro keitetään ”vanhoista” perunoista sekä ohrajauhosta, mutta muualla maassa käytetään myös ruisjauhoa. Se tunnettiin Uudellamaalla jo 1700-luvun lopulla, ja ennen vanhaan sitä syötiin ”voisiemenillä” höystetyn kirnupiimän kera, usein lauantaisin. Perunapuuro on Inkoon ohella myös Loviisan ja Vilppulan pitäjäruoka.Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 53, 163, 193–194. Helsinki: Patakolmonen Ky. ==Kievarin perunapuuro== Kokkolan pitäjäruokiin ja Keski-Pohjanmaan maakuntaruokiin kuuluu kievarin perunapuuroksikin kutsuttu kievarin kuupano, joka puuron sijasta on pikemminkin lämmin liharuoka: sianlihaa, sipulia ja herneitä perunasosekeon päällä. ==Lähteet== ==Aiheesta muualla== *Marttojen perunapuuroresepti Luokka:Puurot
Luettelo Finnish Dance Chartin ykkösistä vuonna 2007

Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2007. Viikko Artisti(t) Single Levy-yhtiö(t) 2 Bob Sinclar & Cutee B Rock This Party (rmx) 541 3 Bob Sinclar & Cutee B Rock This Party (rmx) 541 4 Bob Sinclar & Cutee B Rock This Party (rmx) 541 5 Eric Prydz vs. Floyd Proper Education Bonnier Music 6 Eric Prydz vs. Floyd Proper Education Bonnier Music 7 Eric Prydz vs. Floyd Proper Education Bonnier Music 8 Bob Sinclar & Cutee B Rock This Party (rmx) 541 9 Bob Sinclar & Cutee B Rock This Party (rmx) 541 10 Eric Prydz vs. Floyd Proper Education Bonnier Music 11 Bob Sinclar & Cutee B Rock This Party (rmx) 541 12 Bob Sinclar & Cutee B Rock This Party (rmx) 541 13 Bob Sinclar & Cutee B Rock This Party (rmx) 541 14 Bob Sinclar & Cutee B Rock This Party (rmx) 541 15 Bob Sinclar & Cutee B Rock This Party (rmx) 541 16 Bob Sinclar & Cutee B Rock This Party (rmx) 541 17 Basic Element To You – 18 Basic Element To You – 19 Basic Element To You – 20 Alex Gaudino Destination Calabria Bonnier Music 21 Basic Element To You – 22 Alex Gaudino Destination Calabria Bonnier Music 23 Alex Gaudino Destination Calabria Bonnier Music 24 Alex Gaudino Destination Calabria Bonnier Music 25 Alex Gaudino Destination Calabria Bonnier Music 26 Alex Gaudino Destination Calabria Bonnier Music 27 Alex Gaudino Destination Calabria Bonnier Music 28 Alex Gaudino Destination Calabria Bonnier Music 29 Alex Gaudino Destination Calabria Bonnier Music 30 Alex Gaudino Destination Calabria Bonnier Music 31 Alex Gaudino Destination Calabria Bonnier Music 32 Alex Gaudino Destination Calabria Bonnier Music 33 Alex Gaudino Destination Calabria Bonnier Music 34 Alex Gaudino Destination Calabria Bonnier Music 35 Alex Gaudino Destination Calabria Bonnier Music 36 Timbaland feat. Keri Hilson The Way I Are (rmx) Interscope/Universal 37 Timbaland feat. Keri Hilson The Way I Are (rmx) Interscope/Universal 38 Timbaland feat. Keri Hilson The Way I Are (rmx) Interscope/Universal 39 Timbaland feat. Keri Hilson The Way I Are (rmx) Interscope/Universal 40 Timbaland feat. Keri Hilson The Way I Are (rmx) Interscope/Universal 41 Timbaland feat. Keri Hilson The Way I Are (rmx) Interscope/Universal 42 Timbaland feat. Keri Hilson The Way I Are (rmx) Interscope/Universal 43 Timbaland feat. Keri Hilson The Way I Are (rmx) Interscope/Universal 44 Timbaland feat. Keri Hilson The Way I Are (rmx) Interscope/Universal 45 Timbaland feat. Keri Hilson The Way I Are (rmx) Interscope/Universal 46 Brick & Lace Love Is Wicked Geffen/Universal 47 Brick & Lace Love Is Wicked Geffen/Universal 48 Brick & Lace Love Is Wicked Geffen/Universal 49 Brick & Lace Love Is Wicked Geffen/Universal 50 Brick & Lace Love Is Wicked Geffen/Universal 51 Brick & Lace Love Is Wicked Geffen/Universal 52 Brick & Lace Love Is Wicked Geffen/Universal == Katso myös == 2007 Finnish Dance Chart 2007
Ruispuuro

Ruispuuro on ruishiutaleista tai ruisjauhoista valmistettu puuro. Valmistaessa puuroa ruisjauhoista ne vatkataan kiehuvaan veteen ja maustetaan suolalla. Puuro haudutetaan miedolla lämmöllä kypsäksi noin tunnin ajan välillä sekoittaen. == Lähteet == Luokka:Puurot
Vehnäpuuro

Vehnäpuuro on vehnäjauhoista valmistettu puuro. Helpon ja edullisen valmistustapansa ansiosta vehnäpuuroa tarjotaan usein aamiaiseksi esimerkiksi sairaaloissa, vanhainkodeissa ja muissa hoitolaitoksissa. Vehnäpuuroa tarjotaan usein myös kouluissa. Luokka:Puurot
Crash Tag Team Racing

Crash Tag Team Racing on Radical Entertainmentin kehittämä sekä Sierra Entertainmentin ja Vivendi Universal Gamesin julkaisema Crash Bandicoot -pelisarjaan kuuluva ajopeli. Peli julkaistiin vuonna 2005 PlayStation 2:lle, Xboxille, Nintendo GameCubelle ja PlayStation Portablelle. == Pelaaminen == Yksinpelissä on sekä autolla ajelua että tasohyppelyä ja seikkailua. Aikaisemmista Crash Bandicoot -ajopeleistä poiketen pelissä voi kaksi autoa sulautua yhdeksi, jolloin kahden pelaajan pelissä toinen pelaajista ajaa autoa ja toinen ampuu kyseisen auton aseella esteitä ja muita kilpakumppaneita. === Pelattavat hahmot === *Crash Bandicoot *Coco Bandicoot *Crunch Bandicoot *Tohtori Neo Cortex *Tohtori N. Gin *Nina Cortex *Pasadena O’Possum *Ebenezer Von Clutch == Juoni == Tohtori Neo Cortex, Nina Cortex, N. Gin, Crunch, Coco ja Crash kaahaavat autoillaan pitkin teitä päätyen sattumalta yhteentörmäyksen myötä Von Clutchin MotorWorldiin. Siellä Crash ja muut saavat kuulla, että paikan omistajan Ebenetzer Von Clutchin puistoa ylläpitävät voimajalokivet ovat kadonneet. Crash ottaa Crunchin ja Cocon kanssa tehtäväkseen löytää ne ennen arkkivihollistaan Neo Cortexia. ==Ääninäyttelijät== ==Lähteet== Luokka:Vuoden 2005 videopelit Luokka:PlayStation 2 -pelit Luokka:Xbox-pelit Luokka:Nintendo GameCube -pelit Luokka:PlayStation Portable -pelit Luokka:Ajopelit Luokka:Crash Bandicoot -pelisarjan pelit
Mustakottarainen

Mustakottarainen (Sturnus unicolor) on Välimeren rantavaltioissa esiintyvä yksivärinen varpuslintu. == Koko ja ulkonäkö == Linnun pituus on 21–23 senttimetriä, siipien kärkiväli 38–42 senttimetriä ja paino 80–100 grammaa. Koiras on hieman suurempi. Juhlapukuisen mustakottaraisen höyhenpuku on täysin musta, naaraan selvästi himmeämpi kuin koiraan. Naaralla ja nuorella linnulla on lisäksi alaperässä vähäistä vaaleaa kirjailua ja talvipuvussa enemmänkin vaaleaa pilkutusta. Ääni on samanlainen kuin kottaraisella mutta laulu on huomattavasti äänekkäämpää.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 == Esiintyminen == Mustakottarainen esiintyy Välimeren länsiosassa Sisiliassa, Sardiniassa, Korsikalla, Iberian niemimaalla sekä paikoin Marokossa, Algeriassa ja Tunisiassa. Se korvaa täällä kottaraisen, joka ei pesi samalla alueella. Espanjassa se on varpusen jälkeen maan runsaslukuisin lintulaji (pesimäkanta 23–30 miljoonaa paria). Portugalin pesimäkanta on 0,5–1,0 miljoonaa, Italian 30 000–50 000 ja Ranskan 5 000–15 000 paria. Mustakottaraista ei ole tavattu Suomessa.Rariteettikomitea Laji on paikkalintu, vaikka vähäistä vaeltelua voidaan havaita. == Elinympäristö == Elää samanlaisessa ympäristössä kuin kottarainen, eli maaseudulla varsinkin karjalaidunten tuntumassa sekä taajamissa ja kaupungeissa. == Lisääntyminen == Pesintä on huhti-kesäkuussa. Pesä on kolossa, esimerkiksi rakennuksessa, puunkolossa, pöntössä tai kallionkolossa. Käyttää usein myös muiden lintujen vanhoja pesiä. Naaras munii tavallisesti 4 tai 5 munaa. Muna painaa noin 7,7 grammaa. Haudonnan kesto vaihtelee 10–15 päivän rajoissa, keskimäärin se on 11–12 päivää. Naaras hautoo enimmän ajan, koiraan osuus vaihtelee. Poikasia hoitavat molemmat emot, naaras aktiivisemmin. Poikaset lähtevät pesästä lentokykyisinä 21–22 päivän ikäisinä ja emot ruokkivat niitä vielä muutaman päivän ajan. == Ravinto == Keväästä kesään mustakottaraiset syövät maasta löytämiään selkärangattomia, muun osan vuotta pääasiassa marjoja, hedelmiä ja siemeniä. == Lähteet == Luokka:Kottaraiset
Alberta Hunter

Alberta Hunter (1. huhtikuuta 1895 Memphis – 17. lokakuuta 1984 New York) oli yhdysvaltalainen musta blues- ja jazzmuusikko, joka nousi maineeseen 1920–1930-luvulla. Hän hankki myöhemmällä iällään sairaanhoitajankoulutuksen, mutta jatkoi myös ajoittaista esiintymis- ja levyttämisuraansa lähes kuolemaansa saakka. Luokka:Yhdysvaltalaiset jazzlaulajat Luokka:Yhdysvaltalaiset bluesmuusikot Luokka:Vuonna 1895 syntyneet Luokka:Vuonna 1984 kuolleet
Lauluntekijä (albumi)

__NOTOC__ Lauluntekijä on Kauko Röyhkän viimeisin, ja järjestyksessään 13. kokoelmalevy, ja toinen tuplakokoelma. Se julkaistiin vuonna 2006. Kokoelma sisältää Röyhkän itsensä valitsemia kappaleita koko hänen uraltaan, sekä kokoelmaa varten äänitetyn uuden kappaleen "Amerikka". Albumi nousi Suomen virallisen listan sijalle 39. == Kappaleet == === CD 1 === # Amerikka (ennenjulkaisematon) # Steppaillen # Lauralle # Hammerfest # Miss Farkku-Suomi # Nivelet # Kovat pojat # Hän elää yksin # Ihmelapsen viimeiset hetket # 50-luvun kerrostalot # Helena # Soita se taas, Rainer # Majavalakki # Paska kaupunki # Talo meren rannalla # Pastoraali # Mainostaulujen taakse # Sinä teit sen taas, Marjaana # Melankolia === CD 2 === # Paha maa # Shangri-La # Kesäpäivä # Hipit vanhemmat # Tuntemattomalle # Kaislikkonainen # Observatorion mäellä # Maa on voimaa # Olen messias # Etsijät # Ruosteinen kuu # Kevät # Talvella # Noita # Uusia tansseja # Lapin poika # Sinä olet tähti # Miljoonapulu == Tuotanto == * Herra Ylppö – kansikuva * Nauska – kuva == Arvostelut == * Noise.fi: Noise.fi: Levyarvio == Lähteet == Luokka:Vuoden 2006 kokoelma-albumit Luokka:Kauko Röyhkän albumit
John Savage (näyttelijä)

John Savage (alkuperäinen nimi John Youngs, s. 25. elokuuta 1949 Old Bethpage, Long Island, New York) on yhdysvaltalainen näyttelijä, elokuvatuottaja ja säveltäjä. Savagen ensimmäinen suuri rooli oli Kauriinmetsästäjässä vuonna 1978. Elokuvassa Hair hän teki ehkä maineikkaimman roolinsa maalaispoika Claudena. Hänellä oli myös lyhyt, mutta merkittävä osa Terrence Malickin sotaelokuvassa Veteen piirretty viiva. Savage on näytellyt useissa elokuvissa usein sivurooleja, ja hän ollut mukana useissa televisiolle tehdyissä elokuvissa ja vieraillut Salaisten kansioiden, Everwoodin ja Kovan lain kaltaisissa menestyssarjoissa. == Elokuvia == * Kauriinmetsästäjä (1978) * Hair (1979) * Poliisiauto 6-Z-4 ei vastaa (1979) * Ratkaisu (1980) * Amatöörikostaja (1981) * Marian rakastajat (1984) Nastassja Kinskin kanssa * Salvador (1986) * Do the Right Thing – kuuma päivä (1989) * Kummisetä osa III (1990) * Emily on poissa (1995) * Myrskyn todistajat (1996) * Menneisyyden salat (1997) * Et hjørne af paradis (1997) * Veteen piirretty viiva (1998) * Christinan talo (1999) * Dark Angel (2000–2001) (televisiosarja) * The New World (2005) ==Aiheesta muualla== * Luokka:Yhdysvaltalaiset näyttelijät Luokka:Vuonna 1949 syntyneet Luokka:Elävät henkilöt
D. M. Thomas

Donald Michael Thomas, myös nimellä D. M. Thomas (27. tammikuuta 1935, Redruth, Cornwall, Britannia – 26. maaliskuuta 2023) oli cornwallilainen prosaisti, runoilija ja kirjallisuudenkääntäjä. Thomas opiskeli englantia Oxfordin yliopiston New Collegessa, josta hän valmistui 1959. Hän asui ja työskenteli Australiassa ja Yhdysvalloissa ennen paluutaan Cornwalliin. Hänen tunnetuin kirjansa on Valkoinen hotelli (1981). Myös hänen poikansa Sean Thomas on kirjailija. ==Kertomakirjallisuutta== * Logan Stone (Cape Goliard, 1971) * Orpheus in Hell (Sceptre, 1977) * The Flute Player (Gollancz, 1979) * Birthstone (Gollancz, 1980) * The White Hotel * Ararat * Swallow * Sphinx (Gollancz, 1986) * Summit (Gollancz, 1987) * Lying Together (Gollancz, 1990) * Flying in to Love (Scribner's, 1992) * Pictures at an Exhibition (Bloomsbury, 1993) * Eating Pavlova (Carrol and Graf, 1994) * Lady with a Laptop (Carrol and Graf, 1996) * Memories and Hallucinations (Gollancz, 1998) * Charlotte (Duck, 2000) * Hunters in the Snow (The Cornovia Press, 2014) ISBN 1-908878-12-6 ===Suomennetut teokset=== * Valkoinen hotelli (The White Hotel), suom. Hilkka Pekkanen, WSOY 1982 ISBN 951-0-11377-8 * Ararat (Ararat), suom. Hilkka Pekkanen, WSOY 1983 ISBN 951-0-11893-1 * Pääskynen (Swallow), suom. Hilkka Pekkanen, WSOY 1984 ISBN 951-0-12669-1 ==Tietokirjallisuutta== *Alexander Solzhenitsyn: A Century in His Life, St. Martins, 1998 == Aiheesta muualla == * Thomas' biography at the Literary Encyclopedia * Last Words: Thomas' account of William Golding's last evening Guardian - Saturday 10 June 2006 (Review Section) * Artikkeli Valkoinen hotelli -kirjasta ==Lähteet== Luokka:Brittiläiset kirjailijat Luokka:Vuonna 1935 syntyneet Luokka:Vuonna 2023 kuolleet
Mika Helkearo

Mika Helkearo (s. 4. lokakuuta 1960 Forssa) on suomalainen jääkiekkoilija, pelipaikaltaan hyökkääjä. Hän on I-divisioonan kaikkien aikojen paras pistemies 817 pisteellä (295+522) 580 ottelussa. Helkearo edusti lähes koko uransa ajan kasvattajaseuraansa I-divisioonan Forssan Palloseuraa. Hän oli voittamassa Suomen mestaruutta HIFK:n paidassa kaudella 1982–1983 sekä pelasi yhden ottelun Jokereissa, kun joukkue voitti mestaruuden kaudella 1993–1994. HPK:ssa hän pelasi kaudella 1983–1984. Helkearo edusti kahdesti Suomea nuorten arvokilpailuissa: Euroopan-mestaruuskilpailuissa 1978, joissa Suomi voitti kultaa, sekä maailmanmestaruuskilpailuissa 1980, joissa Suomi saavutti hopeaa. Hän lopetti lähes 20 vuotta kestäneen pelaajauransa SM-liigan karsintoihin keväällä 1996. Silloin FoPS hävisi TuTolle. Forssan Palloseura on jäädyttänyt Mika Helkearon pelinumeron 15Divarin Gretzky: Mika Helkearo 60 vuotta (seura on jäädyttänyt yhteensä kolme pelinumeroa). == Lähteet == == Aiheesta muualla == * Luokka:Suomalaiset jääkiekkoilijat Luokka:Vuonna 1960 syntyneet Luokka:Elävät henkilöt
Mattias Remstam

Mattias Remstam (s. 25. tammikuuta 1975) on ruotsalainen jääkiekkoilija, joka siirtyi kaudeksi 2008–2009 Allsvenskanin Borås HC:hen. Remstam aloitti uransa Ruotsiksi kolmanneksi korkeimmalla sarjatasolla Nittorps IK:ssa, jossa pelasi kaudet 1991–1999. Hän siirtyi Elitserieniin HV71:een kaudeksi 1999–2000. Remstam teki heti ensimmäisellä kaudellaan Elitserienissä tehot 13+11 ja toisella kaudellaan 11+14. Seuraavat kaksi kautta menivät tehollisesti hieman vaisummin. Kaudella 2003–2004 Remstam teki uuden piste-ennätyksensä, kun hän sai tehot 9+17. HV71 voitti kauden päätteeksi myös Elitserienin mestaruuden. Remstam pelasi HV71:ssä lopulta yhteensä kahdeksan täyttä kautta. Yhdeksännellä HV71-kaudellaan Remstam jätti joukkueen lokakuussa motivaation puutteen takia. Hän ehti pelata HV71:ssä 377 runkosarjaottelua, joissa teki 69 maalia. Pian tämän jälkeen Remstam siirtyi SM-liigaseura KalPaan hakemaan uralleen uutta alkua. KalPassa hän pelasi vajaat kaksi kuukautta, jonka jälkeen osapuolet purkivat sopimuksen yhteisymmärryksessä. Remstam siirtyi KalPasta Tanskan pääsarjan Nordsjælland Cobrasiin. Nordsjællandista Remstam palasi takaisin Ruotsiin, kun hän siirtyi kaudeksi 2008–2009 Allsvenskanin Borås HC:hen. Kauden päätteeksi Remstam teki jatkosopimuksen Boråsin kanssa. ==Lähteet== Luokka:Ruotsalaiset jääkiekkoilijat Luokka:Vuonna 1975 syntyneet Luokka:Elävät henkilöt
IKL (täsmennyssivu)

IKL voi olla * Isänmaallinen kansanliike, vuosina 1932–1944 Suomessa toiminut puolue * Isänmaallinen Kansanliike, vuonna 1993 perustettu puolue * Suomi – Isänmaa -puolue, joka vaihtoi nimensä vuonna 2006 * Imatran keilailuliitto, Imatralla Suomessa toimiva urheiluseura
Sukur

Sukur on perinnemaisema-alue Mandara-vuorilla, Nigerian koillisosassa. Siihen kuuluu päällikön eli Hidin palatsi, pengerretyt pellot ja kylä, jotka ovat säilyneet perinteisessä asussaan. Alueella on jäänteitä muinaisesta raudantuotannosta. Kokonaisuus on UNESCOn maailmanperintökohde. == Lähteet == *UNESCO *Kotisivut == Aiheesta muualla == *Mandara Mountains Homepage Luokka:Nigerian maantiede Luokka:Unescon maailmanperintökohteet Nigeriassa
Prypjat (täsmennyssivu)

Prypjat voi viitata seuraaviin: * Prypjat, kaupunki Ukrainassa * Pripet, joki Ukrainassa ja Valko-Venäjällä * Pripetin suot, suoalue Ukrainan ja Valko- Venäjän rajalla
Wageningen

Wageningen on kunta ja historiallinen kaupunki Gelderlandissa Alankomaissa. Kunta on kuuluisa yliopistostaan, joka on erikoistunut luonnontieteisiin. Kunnassa on noin 37 400 asukasta (2014).Wageningen (Municipality, Gelderland, Netherlands) - population statistics, map and location Wageningen sijaitsee Reinin pohjoisrannalla, lähellä Gelderlandin keskusta Arnhemia. ==Lähteet== ==Aiheesta muualla== * * Kunnan kotisivut * Yliopiston kotisivut Luokka:Gelderlandin kunnat Luokka:Alankomaiden kaupungit
Ted Kotcheff

Ted Kotcheff (s. 7. huhtikuuta 1931) on kanadalainen ohjaaja, joka on maailmankuulujen elokuviensa ohessa tehnyt huomattavaa televisiotyötä. Hän on sukutaustaltaan bulgarialainen ja valmistui Toronton yliopistosta. Hänen tärkeimpiä saavutuksiaan ovat olleet Bafta (1972), Berliinin elokuvajuhlien Kultainen karhu (1974) ja kaksi Kultainen palmu -ehdokkuutta Cannesin elokuvajuhlilla (1971, 1985). Vaikka Kotcheffin maine perustuu ohjaustyöhön, hän on myös tuottanut, käsikirjoittanut ja näytellyt. Viimeksi mainitusta esimerkki on esiintyminen Billy Rayn elokuvassa Väritetty totuus (2003). Vuonna 2017 ilmestyi hänen omaelämäkertansa Director’s Cut : My Life in Film (Toronto: ECW Press, ISBN 978-1-77041-361-0). == Elokuvia == * Tiara Tahiti (1962) * Elämää huipulla (1965) * Verinen pako (1973) * Syntymäfiksu (1974) * Mitäs me ryöstäjät! (1977) * Kuolema korjaa kokit (1978) * North Dallas 40 (1979) * Rambo – taistelija (1982) * Joshua Then and Now (1985) * Kauan eläköön Bernie (1989) * Hullu isäni! (1992) == Aiheesta muualla == * Luokka:Kanadalaiset elokuvaohjaajat Luokka:Vuonna 1931 syntyneet Luokka:Elävät henkilöt
Brian Dennehy

Brian Dennehy (9. heinäkuuta 1938 Connecticut – 15. huhtikuuta 2020 Connecticut) oli yhdysvaltalainen näyttelijä. Hän voitti Golden Globen ja kaksi Tony-palkintoa sekä oli kuudesti ehdolla Emmy-palkinnon saajaksi. Hänen tunnetuin roolisuorituksensa on elokuvassa Rambo – taistelija (1982), jossa hän näytteli sheriffi Will Teasleyn roolia. Dennehy esiintyi uransa aikana noin 69 tv-elokuvassa tai tv-sarjassa sekä 51 elokuvassa. Hän oli myös mukana South Park -elokuvassa Isompi, pidempi ja leikkaamaton vuodelta 1999. == Filmografia == *Tyttö joka tiesi liikaa (1978) *10 – Nainen kuin unelma (1979) *Rambo – taistelija (1982) *Gorkin puisto (1983) *Silverado (1985) *Cocoon - nuoruudenlähde (1985) *F/X – Murha tilauksesta (1986) *Cocoon - Paluu nuoruudenlähteelle (1988) *Cagney & Lacey (1988, tv-sarja) *Dynastia (1989) *Seitsemän minuuttia (1989) *Kunnes toisin todistetaan (1990) *F/X 2 (1991) *Gladiaattori (1992) *Tommy Boy (1995) *William Shakespearen Romeo ja Julia (1996) *South Park: Isompi, pidempi ja leikkaamaton (1999) *Pettämätön järjestelmä (2000) *Kuoleman kortit (2001) *Summer Catch - kaikki pelissä (2001) *Kadotettu kesä (2002) *Hyökkäys poliisiasemalle 13 (2005 uudelleenfilmatisoitu versio) *Rottatouille (2007) *Oikeuden kasvot (2008) *The Next Three Days (2010) * Blacklist (2016-2020) ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Golden Globe -palkinnon saajat Luokka:Tony-palkinnon saajat Luokka:Vuonna 1938 syntyneet Luokka:Vuonna 2020 kuolleet
Primož Trubar

Primož Trubar (9. kesäkuuta 1508 – 28. kesäkuuta 1586) oli slovenialainen uskonpuhdistaja ja Slovenian protestanttisen kirkon perustaja. Hän myös kirjoitti ensimmäisen painetun sloveeninkielisen kirjan sekä toimi muutenkin kielen vahvistajana ja edistäjänä. Trubar syntyi slovenialaisessa Rašican kylässä lähellä nykyistä Velike Laščen kaupunkia. Vuosina 1520–1521 Trubar kävi koulua Rijekassa ja jatkoi opiskelua 1522–1524 Salzburgissa Itävallassa. Sieltä hän siirtyi Triesteen humanisti Pietro Bonomon oppiin ja tapasi muun muassa Erasmus Rotterdamilaisen. Vuonna 1528 Trubar kirjoittautui Wienin yliopistoon, mutta ei suorittanut opintojaan siellä loppuun saakka, vaan palasi Sloveniaan ja ryhtyi saarnaajaksi. Trubar kääntyi vähitellen kohti protestantismia ja vuonna 1547 hänet häädettiin Ljubljanasta. Trubar lähti Saksaan, jossa hän kirjoitti ensimmäisen sloveeninkielisen painetun kirjan, Katekismuksen. Seuraavien vuosien aikana hän kirjoitti sloveeniksi ja painatti noin 25 kirjaa, joista tärkeimpänä Uuden testamentin käännös. Kirjojaan Trubar salakuljetti kotimaahansa. Trubar kuoli Saksassa Derendingenin (nyk. Tübingen) kaupungissa, johon hänet myös haudattiin. Primoz Trubarin kuva on Slovenian yhden euron kolikossa. Kolikon teksti on Stati inu obstati, vapaasti suomennettuna seistä ja kestää. Trubarista on tehty myös TV-sarja Primoz Trubar (1986). == Lähteet == Luokka:Slovenialaiset kirjailijat Luokka:Uskonpuhdistus Luokka:Vuonna 1508 syntyneet Luokka:Vuonna 1586 kuolleet
Kenny Ball

Kenneth Daniel "Kenny" Ball (22. toukokuuta 1930 - 7\. maaliskuuta 2013) oli brittiläinen jazzmuusikko. Hän tuli tunnetuksi Jazzmen-yhtyeensä trumpetistina ja keulahahmona. Ballin ja hänen kokoonpanonsa tunnetuimpien kappaleiden joukkoon lukeutuu laulu "Midnight in Moscow", joka nousi listoille 1960-luvun alussa. Vuonna 1963 Ball esiintyi yhtyeineen Lance Comfortin ohjaamassa musiikkielokuvassa Live It Up!. Häneltä on julkaistu omaelämäkertateos Blowing My Own Trumpet (2003). == Lähteet == Luokka:Brittiläiset jazzmuusikot Luokka:Jazztrumpetistit Luokka:Vuonna 1930 syntyneet Luokka:Vuonna 2013 kuolleet
Tim Blake Nelson

Tim Blake Nelson (5. marraskuuta 1964 Tulsa, Oklahoma) on yhdysvaltalainen elokuvaohjaaja, näyttelijä ja laulaja. Tim Blake Nelson syntyi Tulsassa Oklahomassa 1964. Hänen äitinsä on Ruth Nelson.http://www.jewishmuseum.net/other/images/muse.pdf Hän opiskeli klassisia aineita ja valmistui Holland Hall Schoolista. Nelson on juutalainen.Aboutfilm.com Luettu 25.11.2007 Hänen vanhempansa pakenivat kansallissosialistien vainoja hiukan ennen toisen maailmansodan syttymistä. He asuivat ensin Englannissa ja muuttivat sitten Yhdysvaltoihin 1940.Interview about The Grey Zone on National Public Radio's Weekend Editionhttp://www.bluntreview.com/reviews/blake.htm Yksi Nelsonin maineikkaimmista rooleista on karanneen vankikolmikon jäsen Delmar elokuvassa Voi veljet, missä lienet? Ohjaajaveljien Joel ja Ethan Coenin mukaan Nelson oli ainoa näyttelijöistä, joka oli lukenut Homeroksen Odysseian, johon elokuva perustuu.Romney, Jonathan. "The Coen brothers: Double vision", The Guardian, 19 May 2000. Hän laulaa elokuvassa kappaleen In the Jailhouse Now.http://www.imdb.com/name/nm0625789/ Elokuvasta tehty albumi O Brother, Where Art Thou? sai Grammy-palkinnon vuoden albumina. == Lähteet == ==Aiheesta muualla== *Interview with Tim Blake Nelson by Kari Molvar in Brown Alumni Magazine * Luokka:Yhdysvaltalaiset näyttelijät Luokka:Grammy-palkinnon saajat Luokka:Vuonna 1964 syntyneet Luokka:Elävät henkilöt
Rachel Kauppila

Rachel Kauppila on fitness-ammattilainen sekä ravinto- ja kuntovalmentaja. Lisäksi hän on Suomen vuoden 2007 turhin julkkis. == Alkuajat == Kauppila on syntynyt Etiopiassa, josta hänet adoptoitiin Suomeen haukiputaalaiseen perheeseen 6-vuotiaana. Samalla hän aloitti kilpaurheilun, ensin yleisurheilussa ja siirtyi sen jälkeen fitness-urheiluun 18-vuotiaana. Takana on yli kymmenen fitness-kilpailua, joista kansainvälisiä viisi. Maailman huipulle hän nousi vuonna 2005. == Urheilusaavutuksia == * EM-hopea (EM II) 2005 (amatöörit) * MM-kulta (MM I) 2005 (amatöörit) * MM-OVERALL I 2005 (amatöörit) * MM-hopea (Pro) 2005 (ammattilaiset) * MM-hopea (Pro) 2006 (ammattilaiset) == Aiheesta muualla == * Rachel Kauppilan viralliset sivut. * Luokka:Suomalaiset kehonrakentajat Luokka:Syntymävuosi puuttuu Luokka:Elävät henkilöt
The Host

The Host () on vuonna 2006 valmistunut eteläkorealainen hirviöelokuva, joka sisältää myös komediallisia ja draamallisia elementtejä. Elokuvan on ohjannut Bong Joon-ho, joka on myös käsikirjoittanut elokuvan Baek Chul-hyunin kanssa. Elokuvan pääosassa perhettä esittävät Song Kang-ho, Byeon Hee-bong, Park Hae- il, Bae Doona ja Ko Ah-seong. Elokuvan näki Etelä-Korean teattereissa yli 13 miljoonaa ihmistä, mikä tekee siitä maan kaikkein katsotuimman elokuvan.http://english.chosun.com/w21data/html/news/200706/200706080019.html Elokuva voitti 14 palkintoa ja sai 9 ehdokkuutta eri kategorioissa, esimerkiksi Blue Dragon Film Awards -festivaaleilla elokuva voitti palkinnon parhaasta elokuvasta, parhaasta näyttelijätärtulokkaasta, parhaasta sivuosasta ja parhaista erikoistehosteista. ==Juoni== Yhdysvaltalainen armeijan patologi määrää korealaisen apulaisensa tyhjentämään yli sata pulloa formaldehydiä viemäriin. Formaldehydi johtaa Hanjokeen, jossa muodostuu jättimäinen hirviö. Park Gang-du -niminen mies pyörittää kioskia joen rannalla isänsä kanssa. Gang-du on viemässä ruokaa asiakkaalle, kun ihmiset huomaavat jonkin roikkuvan Wonhyon sillalta. Se osoittautuu hirviöksi, joka alkaa jahdata ihmisiä rannalla. Hirviö kaappaa Gang-dun tyttären Hyun-seon, ja yhdessä Gang-dun siskon, Nam-joon, ja veljen, Nam-ilin, kanssa he päättävät pelastaa hänet. == Näyttelijöitä == ==Lähteet== ==Aiheesta muualla== * Elokuvan viralliset Internet-sivut Luokka:Eteläkorealaiset elokuvat Luokka:Tieteiskauhuelokuvat Luokka:Vuoden 2006 elokuvat
Bill Pullman

William James ”Bill” Pullman (s. 17. joulukuuta 1953 Hornell, New York, Yhdysvallat) on yhdysvaltalainen näyttelijä. Pullman syntyi newyorkilaiseen seitsenlapsiseen perheeseen. Hän aloitti näyttelijänuransa teatterissa ja työskenteli eri teatteriyhtiöille, kuten Folger Theater Groupelle ja Los Angeles Theater Centerille. Elokuvien puolella hän debytoi Danny DeViton ja Bette Midlerin tähdittämässä komediassa Pirullisia ihmisiä (1986) ja näytteli seuraavaksi pääosaa Mel Brooksin avaruuskomediassa Avaruusboltsit (1987). Pullman näytteli pääosaa Ilkka Järvi-Laturin ohjaamassa eurooppalaisessa yhteistuotannossa Historiaa tehdään öisin (1999). == Aiheesta muualla == Luokka:Yhdysvaltalaiset elokuvanäyttelijät Luokka:Vuonna 1953 syntyneet Luokka:Elävät henkilöt
Koko potti 2

Koko potti 2 () on yhdysvaltalainen, vuoden 2004 elokuva. Se on jatko-osa elokuvalle Koko potti (The Whole Nine Yards) (2002). Elokuvan pääosissa ovat Bruce Willis, Matthew Perry, Amanda Peet ja Natasha Henstridge. == Näyttelijät == == Lähteet == == Aiheesta muualla == * Warner Bross. -yhtiön kotisivut elokuvalle. Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 2004 yhdysvaltalaiset elokuvat Luokka:Warner Brosin elokuvat
Raateluhammas

Raateluhampaita () on suussa yhteensä neljä. Niitä eläin käyttää repimään lihanpalasia saalistaan. Tämän vuoksi raateluhampaita esiintyykin ainoastaan lihansyöjillä. Yläleukaluussa raateluhammas on viimeinen väliposkihammas ja alaleukaluussa raateluhammas on ensimmäinen poskihammas. Luokka:Hampaat Luokka:Petoeläimet
André Mahé

pienoiskuva|André Mahé vuonna 2007. André Mahé (s. 18. marraskuuta 1919 – 19. lokakuuta 2010Sport365 viitattu 22.10.2010) oli ranskalainen maantiepyöräilijä, jonka ammattilaisura kesti 1940-luvulta 1950-luvulle. Mahé voitti muun muassa Paris-Roubaix'n (Serse Coppin kanssa 1949) ja Pariisi- Toursin (1950). Vuoden 1949 yhteisvoitto herätti kansainvälistä kiistaa, mutta lopulta päädyttiin kompromissiratkaisuun. Mahé ajoi Ranskan ympäriajon vain kerran, vuonna 1949, jolloin sijoitus oli 49. Hän saavutti vuonna 1952 kolmannen sijan Paris-Roubaix'ssa ja vetäytyi uralta pari vuotta myöhemmin. ==Lähteet== Luokka:Ranskalaiset maantiepyöräilijät Luokka:Vuonna 1919 syntyneet Luokka:Vuonna 2010 kuolleet
Serse Coppi

Serse Coppi (19. maaliskuuta 1923 – 29. kesäkuuta 1951) oli italialainen maantiepyöräilijä, joka voitti André Mahén kanssa Paris-Roubaix'n vuonna 1949. Hän kuoli kesken Giro del Piemonte -ajoa sattuneessa onnettomuudessa Italiassa. Coppilla oli pyöräilijäveli Fausto Coppi. Luokka:Italialaiset maantiepyöräilijät Luokka:Vuonna 1923 syntyneet Luokka:Vuonna 1951 kuolleet
Bouabdellah Tahri

Bouabdellah Tahri (s. 20. joulukuuta 1978 Metz) on ranskalainen kestävyysjuoksija. Parhaiten hän menestyi urallaan estejuoksussa. Tahrin suurimmat saavutukset ovat estejuoksun MM-pronssi 2009, EM-hopea 2010, EM- pronssi 2006 ja 3 000 metrin juoksun sisäratojen EM-hopea vuosilta 2007 ja 2009. Tahrin muita meriittejä ovat olympialaisten viides sija Pekingissä 2008 ja seitsemäs sija Ateenassa 2004. MM-kilpailuissa hän on Berliinin kolmannen sijan lisäksi sijoittunut neljänneksi Pariisissa 2003 ja Daegussa 2011, viidenneksi Edmontonissa 2001 ja Osakassa 2007, kahdeksanneksi Helsingissä 2005 ja kahdenneksitoista Sevillassa 1999. Tahri juoksi Berliinin MM- kilpailuiden loppukilpailussa 18. elokuuta 2009 Euroopan ennätyksen 8.01,18. ==Henkilökohtaiset ennätykset== ;Ulkoradat * 800 m: 1.48,96 (2001) * 1 000 m: 2.20,40 (2005) * 1 500 m: 3.32,73 (2013) * mailin juoksu: 3.52,95 (2002) * 2 000 m: 4.57,58 (2002) * 3 000 m: 7.33,18 (2009) * 5 000 m: 13.12,22 (2007) * 10 000 m: 27.31,46 (2011) * puolimaraton: 1.03.38 (2013) * maraton: 2.16.28 (2014) * 2 000 metrin estejuoksu: 5.13,47 (2010) * 3 000 metrin estejuoksu: 8.01,18 (2009) ;Sisäradat * 1 000 m: 2.20,79 (2002) * 1 500 m: 3.36,34 (2002) * mailin juoksu: 3.56,11 (2009) * 2 000 m: 4.59,84 (2006) * 3 000 m: 7.33,73 (2010) * 5 000 m: 13.11,13 (2010) ==Lähteet== * ===Viitteet=== Luokka:Ranskalaiset kestävyysjuoksijat Luokka:Ranskalaiset estejuoksijat Luokka:Vuonna 1978 syntyneet Luokka:Elävät henkilöt
Lääninherra Sansho

Lääninherra Sansho on japanilainen vuonna 1954 valmistunut elokuva, jonka on ohjannut Kenji Mizoguchi. Lääninherra Sanshon on sanottu olevan elokuvien Ugetsu – kalpean kuun tarinoita ja O'Haru – naisen tie ohella Mizoguchin parhaimpia. Elokuvan tapahtumat sijoittuvat keskiaikaiseen Japaniin. Myötätuntoinen aluehallitsija ajetaan maanpakoon. Hänen vaimonsa ja lapsensa yrittävät seurata häntä, mutta he joutuvat eroon toisistaan. Lapset kasvavat köyhyyden ja sorron keskellä. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. ==Lähteet== Luokka:Japanilaiset draamaelokuvat Luokka:Vuoden 1954 japanilaiset elokuvat
Vijay Singh

Vijay Singh (s. 22. helmikuuta 1963 Lautoka, Fidži) on fidžiläinen golfaaja. Hän edustaa saarivaltionsa suurta fidžinintialaista vähemmistöä. Singh on voittanut The Masters Tournamentin vuonna 2000 sekä PGA Championshipin vuosina 1998 ja 2004. Hän oli aiemmin golfin virallisen rankinglistan ykköspelaaja, ja hänet on kelpuutettu World Golf Hall of Fameen vuonna 2006. Cleveland Golfin sponsoroima Singh on pelannut golfia ammattimaisesti jo vuodesta 1982. == Lähteet == Luokka:Fidžiläiset golfaajat Luokka:Vuonna 1963 syntyneet Luokka:Elävät henkilöt
Dash Mihok

Dashiell ”Dash” Mihok (s. 24. toukokuuta 1974 New York) on yhdysvaltalainen näyttelijä. Mihok syntyi New Yorkissa vuonna 1974. Hän kasvoi Greenwich Villagessa ja opiskeli Bronx High School of Sciencessa. Hänen elokuvauransa koostuu pääosin sivuosarooleista. Hän on näytellyt muun muassa elokuvissa William Shakespearen Romeo ja Julia (1996), Veteen piirretty viiva (1998), Meren raivo (2000) ja Dark Blue (2002). Mihok on opiskellut myös tanssimista ja esiintyy entisen tyttöystävänsä Alanis Morissetten musiikkivideolla ”So Pure”. ==Aiheesta muualla== * Luokka:Yhdysvaltalaiset näyttelijät Luokka:Tourette-henkilöt Luokka:Vuonna 1974 syntyneet Luokka:Elävät henkilöt
Mike Bishai

Mike Bishai (s. 30. toukokuuta 1979 Edmonton, Alberta, Kanada) on kanadalainen ammattilaisuransa päättänyt jääkiekkoilija, pelipaikaltaan keskushyökkääjä. Bishai pelasi kaudet 1996–1998 Brittiläisen Kolumbian pääjunioriliigassa BCHL:ssä South Surrey Eaglesissa. Kaudeksi 1998–1999 hän siirtyi Länsi- Michiganin yliopiston joukkueeseen NCAA:n alaiseen CCHA-liigaan. Siellä Bishai pelasi neljä kautta, ja hänet valittiin kaudella 2000–2001 CCHA:n kakkostähdistöön. Bishai teki keväällä 2002 sopimuksen NHL-seura Edmonton Oilersin kanssa. Hän pelasi saman kevään aikana jo kaksi ottelua Oilersin farmijoukkue Hamilton Bulldogsissa, AHL:ssa. Kauden 2002–2003 Bishai jakoi Bulldogsin ja ECHL-liigan Columbus Cottonmouthsin kanssa. Seuraavalla kaudella hän pelasi Oilersissa 14 NHL-peliä, mutta pääosa kaudesta meni farmijoukkue Toronto Roadrunnersissa. Bishai jatkoi Oilersin organisaatiossa vielä seuraavankin kauden. Kaudeksi 2005–2006 Bishai siirtyi Phoenix Coyotesiin, mutta pelasi vain sen farmijoukkueessa San Antonio Rampagessa. Bishai siirtyi kaudeksi 2006–2007 Eurooppaan. Hän pelasi sen Venäjän Superliigan Moskovan Dynamossa. Seuraavaksi kaudeksi Bishai siirtyi SM-liigaseura Ilvekseen, jonka paras pistemies hän oli kaudella 2007–2008. Bishai teki 49 ottelussa 41 tehopistettä. Ilveksestä Bishai vaihtoi Jokereihin. Jokereissa Bishai pystyi pelaamaan vain 19 ottelua selän välilevyvaivojen takia. Bishai oli pelaamatta kaksi täyttä kautta ja palasi ammattailaisjääkiekkoon kaudella 2011–2012, kun hän teki lokakuussa 2011 koesopimuksen Sveitsin kakkossarjan HC Thurgaun kanssa. Hän pelasi Thurgaussa kolme ottelua, mutta joukkue vapautti hänet päätettyään pitää kaksi muuta ulkomaalaista. Bishai siirtyi seuraavaksi saman sarjan HC Lausanneen. == Tilastot == 1998–1999 Western Michigan Univ. NCAA 26 0 3 3 20 – – – – – 1999–2000 Western Michigan Univ. NCAA 35 18 19 37 52 – – – – – 2000–2001 Western Michigan Univ. NCAA 37 23 45 68 37 – – – – – 2001–2002 Western Michigan Univ. NCAA 34 10 27 37 28 – – – – – Hamilton Bulldogs AHL 3 0 0 0 0 – – – – – 2002–2003 Hamilton Bulldogs AHL 27 7 5 12 11 6 2 1 3 2 Columbus Cottonmouths ECHL 25 12 17 29 24 – – – – – 2003–2004 Edmonton Oilers NHL 14 0 2 2 19 – – – – – Toronto Roadrunners AHL 48 11 22 33 18 3 0 0 0 4 2004–2005 Edmonton Road Runners AHL 70 10 24 34 36 – – – – – 2005–2006 San Antonio Rampage AHL 66 13 18 31 40 – – – – – 2006–2007 Dynamo Moskova RSL 23 2 3 5 34 – – – – – Dynamo Moskova-2 Venäjä-3 2 4 5 9 0 – – – – – 2007–2008 Ilves SM-liiga 49 13 28 41 18 8 1 3 4 39 2008–2009 Jokerit SM-liiga 18 4 7 11 4 – – – – – 2009–2010 Ei pelannut 2010–2011 Ei pelannut 2011–2012 HC Thurgau NLB 3 0 2 2 2 – – – – – Lausanne HC NLB 3 0 0 0 0 – – – – – 2012–2013 Bietigheim Steelers DEL2 6 1 2 3 2 4 0 1 1 10 1 kausi yhteensä NHL 14 0 2 2 19 – – – – – 5 kautta yhteensä AHL 214 41 69 110 105 9 2 1 3 6 2 kautta yhteensä SM-liiga 67 17 35 52 22 8 1 3 4 39 == Lähteet == == Aiheesta muualla == * *Mike Bishai Jatkoaika.comissa Luokka:Kanadalaiset jääkiekkoilijat Luokka:Vuonna 1979 syntyneet Luokka:Elävät henkilöt
Kuolema iltapäivällä

Kuolema iltapäivällä (Death in the Afternoon) on Ernest Hemingwayn kirja, joka julkaistiin alun perin vuonna 1932. Kirjassa Hemingway, Espanjan ja härkätaistelun suuri ihailija, kertoo härkätaistelun historiasta ja perinteestä, sekä yleisemmin rohkeuden ja pelon luonteesta. Kirja on Espanjan ulkopuolella yksi tunnetuimmista härkätaistelua käsittelevistä teoksista Hemingwayn samaa aihetta sivuavien fiktioteosten lisäksi, ja Hemingwayn vaikutus härkätaistelun tunnettuuteen Espanjan ulkopuolella on merkittävä. Luokka:Ernest Hemingwayn teokset Luokka:Vuoden 1932 kirjat Luokka:Härkätaistelu
Nick Price

Nicholas Raymond Leige Price (s. 28. tammikuuta 1957 Durban, Etelä-Afrikka) on zimbabwelainen golfinpelaaja. Hän on lajin virallisen rankinglistan entinen ykköspelaaja. Vuodesta 2003 Price on ollut World Golf Hall of Famen jäsen ja 2005 hän voitti Bob Jones -palkinnon. Price syntyi Durbanissa, Etelä- Afrikassa, mutta perhe muutti pian Rhodesiaan. Hän alkoi pelata golfia kahdeksanvuotiaana. Price palveli kaksi vuotta Rhodesian ilmavoimissa lentäjänä. Palveluksensa jälkeen hän aloitti ammattiuransa vuonna 1977. Price on voittanut muun muassa PGA Championshipin vuosina 1992 ja 1994 sekä Britannian avoimet vuonna 1994. == Lähteet == Luokka:Zimbabwelaiset golfaajat Luokka:Vuonna 1958 syntyneet Luokka:Elävät henkilöt
Tommy Bolt

Thomas Henry "Tommy" Bolt (31. maaliskuuta 1916 - 30\. elokuuta 2008) oli yhdysvaltalainen golfinpelaaja. Hän syntyi Haworthissa, Oklahomassa ja voitti muun muassa Yhdysvaltain avoimet vuonna 1958. Hänet kelpuutettiin World Golf Hall of Fameen vuonna 2002. == Lähteet == Luokka:Yhdysvaltalaiset golfaajat Luokka:Vuonna 1916 syntyneet Luokka:Vuonna 2008 kuolleet
Näyttämökuvia

Näyttämökuvia on Pelle Miljoona & 1980 -yhtyeen live-albumi, joka julkaistiin vuonna 1980. Järjestyksessään se on yhtyeen kolmas ja viimeiseksi jäänyt albumi, sekä Pelle Miljoonan neljäs albumi. Kyseessä on 1980-yhtyeen viimeinen keikka Tavastia-klubilla 12. joulukuuta 1979. Keikka myös kuvattiin TV:tä varten ja esitettiin televisiossa kokonaisuudessaan keväällä 1980. Levy sisältää vain osan keikasta. Lisää samaa keikkaa löytyy Metropolis- kokoelmalta. == Kappaleet == # # # # # # # # # # # # # # == Kokoonpano == * Pelle Miljoona – laulu, rummut * Rubberduck Jones – kitara * Stefan Piesnack – kitara * Ari Taskinen – bassokitara * Tumppi Varonen – rummut, laulu === Tuotanto === * Jouko Ahera – äänittäjä * Risto Hemmi – miksaaja (Finnvox, C-studio) * Riipinen – kansikuva Luokka:Vuoden 1980 konserttitallenteet Luokka:Pelle Miljoonan albumit Luokka:Suomalaiset punkalbumit
Cape Fear

Cape Fear (Cape Fear) on Martin Scorsesen ohjaama yhdysvaltalainen rikosdraamaelokuva vuodelta 1991. Se on uudelleenfilmatisointi J. Lee Thompsonin elokuvasta Tuomitun kosto (1962). Alkuperäisestä elokuvasta ovat mukana myös sen pääosien näyttelijät Gregory Peck ja Robert Mitchum, joilla on uudessa versiossa kuitenkin toiset roolit. Lisäksi Scorsese käytti Bernard Herrmannin säveltämää alkuperäistä musiikkia. Cape Fearin pääosia näyttelevät Robert De Niro (Mitchum alkuperäisessä elokuvassa) ja Nick Nolte (Peck alkuperäisessä elokuvassa). Cape Fear oli Scorsesen siihenastisen uran suurin kassamenestys. == Tarina == Neljäntoista vankilavuoden jälkeen pahoinpitelijäraiskaaja Max Cady päästetään vapaaksi vankilasta. Vankila- aikana hän luki itsensä hyvin älykkääksi, harjoitteli itsestään lihaksikkaan ja tatuoi kehonsa täyteen tekstejä ja kuvia. Hänen tarkoitus oli kostaa entiselle asianajajalleen, joka Cadyn näkemyksen mukaan tunaroi tahallaan jutun. Asianajaja Sam Bowdenilla on onnellinen perhe, johon lukeutuvat vaimo, tytär ja koira. Bowdenin piina alkaa perheen sisäisten riitojen keskellä Cadyn ovelasti painostaessa häntä tunkeutumalla hänen kotinsa läheisyyteen. == Rooleissa == == Lähteet == == Aiheesta muualla == * Elokuvan traileri * Leffatykin arvostelu elokuvasta Luokka:Vuoden 1991 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Martin Scorsesen ohjaamat elokuvat Luokka:Yhdysvaltalaiset uudelleenfilmatisoinnit
Mika Rontti

Mika Rontti (s. 30. marraskuuta 1983 Pori) on entinen suomalainen jääkiekkoilija, joka pelasi puolustajana. Rontti pelasi ensimmäiset SM- liigapelinsä Ässissä kaudella 2001–02. Tuolloin hänelle kertyi 40 ottelussa kolme syöttöpistettä. Rontti jatkoi Ässissä pelaamista aina kauteen 2006–07 asti. Tuolloin Rontille oli kertynyt tehoja SM-liigassa 8 maalia ja 18 maaliin johtanutta syöttöä 295 ottelussa. Ennen ensimmäistä maaliaan Rontti oli pelannut lähes sata ottelua. Seuraavaksi kaudeksi, 2007–08, Rontti sai try- outin kautta sopimuksen Helsingin Jokereihin. Jokerit kuitenkin irtisanoi Rontin sopimuksen, ja Mestiksessä kiekkoilava Mikkelin Jukurit kiinnitti Rontin juuri ennen siirtorajan umpeutumista loppukaudeksi riveihinsä. Radio Porin jääkiekkoselostaja Jussi Aho on antanut Rontille lempinimen "Ruosniemen Rafalski". ==Tilastot== 2001–02 Ässät SM-liiga 40 0 3 3 8 – – – – – 2002–03 Ässät SM-liiga 47 0 2 2 10 – – – – – 2003–04 Ässät SM-liiga 54 4 4 8 22 – – – – – 2004–05 Ässät SM-liiga 46 0 1 1 2 – – – – – 2005–06 Ässät SM-liiga 51 2 2 4 24 12 1 0 1 0 2006–07 Ässät SM-liiga 45 1 6 7 20 – – – – – 2007–08 Jokerit SM-liiga 26 1 0 1 2 – – – – – Jukurit Mestis 4 0 0 0 4 11 1 2 3 4 7 kautta yhteensä SM-liiga 309 8 18 26 88 12 1 0 1 0 ==Lähteet== * Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Kirk Acevedo

Kirk M. Acevedo (s. 27. marraskuuta 1971 New York, New York, Yhdysvallat) on yhdysvaltalainen näyttelijä, joka tunnetaan parhaiten rooleistaan televisiosarjoissa Kova laki, Kylmä rinki ja Fringe – rajamailla. Acevedo syntyi Brooklynissa kolmilapsiseen newyorkilaisperheeseen. Hänen vanhempansa ovat puertoricolaista ja kiinalaista sukujuurta. Hän kasvoi Bronxissa ja osoitti jo lapsena kiinnostusta näyttelemiseen ja osallistui koulunsa näytelmäkerhoon. Acevedo näytteli kersantti Joseph ”Joe” Toyea Steven Spielbergin ja Tom Hanksin televisiosarjassa Taistelutoverit. Acevedo on tehnyt työtä enimmäkseen televisioon. Hänen harvoihin elokuvarooleihinsa lukeutuu muun muassa sivuosa elokuvassa Veteen piirretty viiva, josta hänelle myönnettiin latinalaisamerikkalaisten mediataiteiden ALMA-palkinto. Acevedo meni vuonna 2005 naimisiin näyttelijä Kiersten Warrenin kanssa. Parilla on yksi tytär. == Aiheesta muualla== * Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
Oostermeer-interglasiaali

Oostermeer-interglasiaali oli geologinen ajanjakso juuri ennen Saale-jääkautta 238 000–243 000 vuotta sitten keskipleistoseenikaudella. Luokka:Pleistoseeni